6.3.2020



**Posodobljene usmeritve glede koronavirusa (SARS-CoV-2), ki vsebujejo ažurirane uradne informacije**

*Aktualna informacija nadomešča vse dosedanje usmeritve*

Glede na potrjene primere okužbe z novim koronavirusom (SARS-CoV-2) v Sloveniji vam pošiljamo posodobljene usmeritve, ki nadomeščajo vse dosedanje usmeritve Ministrstva za izobraževanje, znanost in šport.

**V Sloveniji še ni razglašena epidemija in niso izrečeni ukrepi zapiranja vrtcev, šol in ostalih izobraževalnih ustanov.**

Pojav novega koronavirusa naj ne ohromi vsakdanjega življenja. Simptomi in znaki okužbe so podobni tako pri COVID-19 kot pri drugih okužbah dihal.

Ministrstvo za zdravje in NIJZ natančno spremljata dogajanje, obveščata javnost o preventivnih ukrepih in pripravljata ustrezne ukrepe za zajezitev širjenja okužb v Sloveniji.

**Ministrstvo za zdravje** v skladu z Zakonom o nalezljivih boleznih odloča, koordinira in določa relevantne ukrepe glede pogojev za potovanja v državo, v kateri obstaja možnost okužbe (ter prihode iz teh držav) in glede gibanja prebivalstva na okuženih območjih, ter lahko začasno omeji ali prepove zbiranja ljudi (npr. po šolah). O tem **mora Ministrstvo za zdravje** nemudoma obvestiti tudi javnost.

Trenutna epidemiološka situacija **NE narekuje** izrednih ukrepov, zato ni posebnih omejitev pri opravljanju vsakodnevnih aktivnosti, tako v delovnem okolju kot vsakdanjem življenju (NIJZ, 5.3.2020).

**POZIVI MIZŠ**

1. Glede na usmeritve NIJZ za osebe, ki prihajajo iz območij, kjer se pojavlja novi koronavirus, in so zdravi, niso potrebni posebni ukrepi. Te osebe so lahko normalno vključene in ne potrebujejo domače karantene.
2. **Če oseba zboli z znaki akutne okužbe dihal** (vročina nad 38°C, kašelj, težko dihanje) in se je v zadnjih 14 dneh zadrževala na območjih s povečanim tveganjem za okužbo z novim koronavirusom, naj se umakne v ločen prostor oziroma naj vzdržuje razdaljo vsaj 1,5 metra stran od ostalih ljudi. **Po telefonu** se posvetujte z zdravstveno službo (izbrani osebni zdravnik zaposlenega, dežurna zdravstvena služba, epidemiolog ali epidemiologinja območne enote NIJZ), od katerih boste prejeli navodila o nadaljnjih ukrepih.

**Nacionalni inštitut za javno zdravje (NIJZ) je edini relevanten vir za informacije in potrditev novih primerov okužbe na območju Republike Slovenije.** NIJZ ocenjuje tveganje za javno zdravje v Sloveniji, obvešča in pripravlja priporočila in z območnimi enotami izvaja testiranja in usmerja v primeru potrjenih okužb.

**RELEVANTNI VIRI INFORMACIJ**

1. Ker se razmere in ukrepi hitro spreminjajo, se redno seznanjajte in upoštevajte priporočila **Nacionalnega inštituta za javno zdravje** (NIJZ).

Kontaktne številke območnih enot NIJZ najdete na naslednjih povezavah:

OE Ljubljana: https://www.nijz.si/sl/regije/obmocna-enota-ljubljana

**SPLOŠNI PREVENTIVNI IN SPECIFIČNI UKREPI (NIJZ)**

**Vir: https://www.nijz.si/sl/preprecevanje-okuzbe-z-virusom-sars-cov-2019**